Document ID: 32009D0624

KOMMISSIONENS BESLUTNING
af 28. august 2009
om ændring af beslutning 2004/211/EF for så vidt angår oplysningerne om Brasilien og Mauritius i listen over tredjelande og dele af tredjelande, hvorfra det er tilladt at importere levende dyr af hestefamilien samt sæd, æg og embryoner fra dyr af hestefamilien
(meddelt under nummer K(2009) 6385)
(EØS-relevant tekst)
(2009/624/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (1), særlig artikel 12, stk. 1 og 4, og artikel 19, hovedet, nr. i) og nr. ii),
under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (2), særlig artikel 17, stk. 3, litra a), og
ud fra følgende betragtninger:
(1)
I Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien (3) er der fastsat en liste over tredjelande eller dele af tredjelande, hvorfra medlemsstaterne tillader midlertidig indførsel af registrerede heste, genindførsel af registrerede heste efter midlertidig udførsel, import af dyr af hestefamilien til slagtning, registrerede heste og avls- og brugsdyr af hestefamilien samt sæd, æg og embryoner af dyr af hestefamilien.
(2)
I henhold til artikel 13, stk. 1, litra c), i direktiv 90/426/EØF og kapitel II, del A, punkt 2, i bilag D til Rådets direktiv 92/65/EØF skal dyr af hestefamilien samt sæd, æg og embryoner af dyr af hestefamilien komme fra tredjelande eller dele af tredjelande, som i mindst seks måneder har været fri for snive.
(3)
Brasilien meddelte den 5. september 2008 Verdensorganisationen for Dyresundhed (OIE), at der var bekræftet et tilfælde af snive i en hest i São Paulos forstæder i staten São Paulo. For at tillade fortsat import af dyr af hestefamilien samt sæd, æg og embryoner af dyr af hestefamilien fra de sygdomsfrie dele af Brasilien vedtog Kommissionen beslutning 2008/804/EF (4), hvorved staten São Paulo udgik af listen over områder i Brasilien i bilag I til beslutning 2004/211/EF.
(4)
På baggrund af oplysningerne og garantierne fra Brasilien, og da er der er gået mindst seks måneder, siden snivetilfælde blev konstateret og det inficerede dyr destrueret, bør staten São Paulo atter optages på listen over områder i Brasilien i bilag I til beslutning 2004/211/EF, så der igen kan importeres dyr af hestefamilien samt sæd, æg og embryoner af dyr af hestefamilien fra denne del af Brasilien. Oplysningerne om Brasilien i bilag I til beslutning 2004/211/EF bør derfor ændres i overensstemmelse hermed.
(5)
Ved et veterinærkontrolbesøg i Mauritius blev der konstateret mangler, der kræver, at import til Fællesskabet af dyr af hestefamilien fra Mauritius begrænses til kun at omfatte registrerede heste, der opfylder dyresundhedsbetingelserne i bilag II(E) til Kommissionens beslutning 93/197/EØF af 5. februar 1993 om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr (5). Det kræves bl.a., at dyret har opholdt sig mindst tre måneder i afsenderlandet og forud for eksporten har været holdt i godkendt isolation beskyttet mod vektorinsekter, for at undgå, at sygdommen indslæbes til Fællesskabet. Oplysningerne om Mauritius i bilag I til beslutning 2004/211/EF bør derfor ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I bilag I til beslutning 2004/211/EF foretages følgende ændringer:
1)
Oplysningerne om Brasilien affattes således:
»BR
Brasilien
BR-0
Hele landet
-
-
-
-
-
-
-
-
-
BR-1
Staterne
Rio Grande do Sul, Santa Catarina, Paraná, São Paulo, Mato Grosso do Sul, Goiás, Minas Gerais, Rio de Janeiro, Espírito Santo, Rondônia og Mato Grosso
D
X
X
X
X
X
X
X
X
X«
2)
Oplysningerne om Mauritius affattes således:
»MU
Mauritius
MU-0
Hele landet
E
-
-
X
-
-
-
-
-
-«
Artikel 2
Denne beslutning er rettet til medlemsstaterne.
Udfærdiget i Bruxelles, den 28. august 2009.

Labels: 5
3
18
6